stanford-oval/wikipedia huggingface dataset:
นาท ภูวนัย
ประวัติ

นาท ภูวนัย เกิดเมื่อวันที่ 2 มิถุนายน พ.ศ. 2489 เป็นบุตรของ พันตำรวจเอก (พิเศษ) ศิริ คชหิรัญ ป.ม.,ป.ช.,ท.จ. อดีตผู้ว่าราชการจังหวัดยะลา กับ นางพรรณพิมพ์ คชหิรัญ เป็นหลานปู่ ขุนจงใจหาญ (แม้น คชหิรัญ) จบการศึกษาระดับมัธยมศึกษาปีที่ 8 ที่โรงเรียนสันติราษฏร์บำรุง และคณะรัฐศาสตร์การปกครอง ที่มหาวิทยาลัยซีบาสเตียน กรุงมะนิลา ประเทศฟิลิปปินส์ แล้วจึงได้รับราชการกรมการปกครอง กระทรวงมหาดไทย ดำรงตำแหน่งปลัดอำเภอและแสดงภาพยนตร์กับละครในเวลาเดียวกันโดยเริ่มจากละครการกุศลทางช่อง 7 เรื่อง ลาก่อนน่านเจ้า และภาพยนตร์เรื่อง แม่ศรีไพร คู่กับ เพชรา เชาวราษฎร์ จากนั้นจึงมีผลงานทางจอเงินและจอแก้วต่อมาอีกหลายเรื่องโดยรับบทเป็นพระเอก, พระรอง และบทประกบ ต่อมาได้ออกจากวงการบันเทิงและรับราชการจนเกษียณอายุในปีพุทธศักราช 2549 ในตำแหน่งรองผู้ว่าราชการจังหวัดประจวบคีรีขันธ์
เมื่อ พ.ศ. 2550 ได้ลงสมัครสมาชิกสภาผู้แทนราษฎร จังหวัดชัยภูมิ เขต 2 ในนามพรรคเพื่อแผ่นดิน แต่ไม่ได้รับเลือก
ชีวิตส่วนตัว สมรสกับ นิตยา ปานะถึก มีบุตรธิดารวม 4 คน หนึ่งในนั้น คือ จารุศิริ ภูวนัย ซึ่งเป็นนักแสดงเช่นกัน ปัจจุบันยังมีผลงานทางละครเป็นระยะๆ
รับราชการ

รองผู้ว่าราชการจังหวัดประจวบคีรีขันธ์
ผู้ตรวจราชการกรมการปกครอง
นายอำเภอเมืองชัยภูมิ จังหวัดชัยภูมิ
นายอำเภอเมืองชัยนาท จังหวัดชัยนาท
นายอำเภอบางคล้า จังหวัดฉะเชิงเทรา
นายอำเภอบางเลน จังหวัดนครปฐม
นายอำเภอพร้าว จังหวัดเชียงใหม่
นายอำเภอพระยืน จังหวัดขอนแก่น
ปลัดอำเภอเมืองนครนายก จังหวัดนครนายก
ปลัดอำเภอสามโคก จังหวัดปทุมธานี
กำกับการแสดง

แผ่นดินสีทอง ปี 2521
รางวัล

รางวัลตุ๊กตาทอง (พระสุรัสวดี) ประเภทนักแสดงนำฝ่ายชาย จากภาพยนตร์เรื่อง "ไม่มีสวรรค์สำหรับคุณ" ประจำปี พ.ศ. 2516
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2545 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายหน้า)
พ.ศ. 2532 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2539 –  เหรียญจักรพรรดิมาลา (ร.จ.พ.)
แหล่งข้อมูลอื่น

นาท ภูวนัย พระเอกมาดเท่ห์ สุดสมาร์ท เก็บถาวร 2016-03-04 ที่ เวย์แบ็กแมชชีน
นาท ภูวนัย[ลิงก์เสีย]
| ด ค กรางวัลพระราชทานพระสุรัสวดี สาขานักแสดงนำชายยอดเยี่ยม |
| --- | --- |
2500–2525:  ลือชัย นฤนาท (2500)  สุรสิทธิ์ สัตยวงศ์ (2501)  ทักษิณ แจ่มผล (2502)  จิตรกร สุนทรปักษิณ (2503)  ไชยา สุริยัน (2505)  ไชยา สุริยัน (2506)  ไชยา สุริยัน (2507)  สมบัติ เมทะนี (2508)  นาท ภูวนัย (2517)  สรพงศ์ ชาตรี (2519)  สรพงศ์ ชาตรี (2520)  จตุพล ภูอภิรมย์ (2522)  สวง ทรัพย์สำรวย (2524)  ปิยะ ตระกูลราษฎร์ (2525) 
2525–2550:  สรพงศ์ ชาตรี (2526)  อำพล ลำพูน (2527)  รณ ฤทธิชัย (2528)  บิณฑ์ บรรลือฤทธิ์ (2529)  ลิขิต เอกมงคล (2530)  สันติสุข พรหมศิริ (2531)  บิณฑ์ บรรลือฤทธิ์ (2532)  ฉัตรชัย เปล่งพานิช (2533)  ลิขิต เอกมงคล (2534)  สามารถ พยัคฆ์อรุณ (2534)  บิลลี่ โอแกน (2535)  สรพงศ์ ชาตรี (2536)  จอนนี่ แอนโฟเน่ (2537)  ธงไชย แมคอินไตย์ (2538)  สรพงศ์ ชาตรี (2539)  สัญญา คุณากร (2540)  อำพล ลำพูน (2541)  อำพล ลำพูน (2542)  บิณฑ์ บรรลือฤทธิ์ (2543)  สมชาย เข็มกลัด (2544)  ศุภกรณ์ กิจสุวรรณ (2545)  ปิติศักดิ์ เยาวนานนท์ (2547)  ชาลี ไตรรัตน์ (2549) 
2551-2575:  เดวิด อัศวนนท์ (2555)  ซันนี่ สุวรรณเมธานนท์ (2557)  ชานน สันตินธรกุล (2560)
อาสนวิหารชิชิสเตอร์

| อาสนวิหารชิชิสเตอร์ |
| --- | --- |
Chichester Cathedral


ที่ตั้ง: ชิชิสเตอร์
ประเทศ:  สหราชอาณาจักร
นิกาย: อังกลิคัน
เว็บไซต์: อาสนวิหารชิชิสเตอร์
สถานะ: อาสนวิหาร
เหตุการณ์: ทางเดินกลางคู่, หอระฆังแยกจากตัวอาสนวิหาร, งานโมเสกโรมัน, ออร์แกน
สถาปนิก: สถาปนาสมัยบาทหลวงราล์ฟ เดอ ลูฟฟา ใน ค.ศ. 1108
ประเภทสถาปัตย์: กางเขน
รูปแบบสถาปัตย์: โรมานเนสก์และกอธิค
ปีสร้าง: ค.ศ. 1075
แล้วเสร็จ: สร้างต่อเนื่อง
ความสูงอาคาร: ยอดสูง 82 เมตร
อาสนวิหารชิชิสเตอร์ (อังกฤษ: Chichester Cathedral หรือ Cathedral Church of the Holy Trinity Diocese of Chichester) เป็นอาสนวิหารนิกายอังกลิคันตั้งอยู่ที่เมืองชิชิสเตอร์ในสหราชอาณาจักร สถาปัตยกรรมที่เห็นอยู่ในปัจจุบันเป็นแบบโรมานเนสก์และกอธิคสมัยต้น นักประวัติศาสตร์สถาปัตยกรรมนิโคลัส เพฟเนอร์ (Nikolaus Pevsner) กล่าวถึงอาสนวิหารชิชิสเตอร์ว่าเป็นอาสนวิหารที่มีลักษณะแบบอังกฤษแท้ ทางเดินกลางแปลกกว่าที่อื่นที่ทำเป็นทางเดินกลางคู่เมื่อคริสต์ศตวรรษที่ 13 สิ่งที่น่าสนใจอีกอย่างหนึ่งคือเป็นอาสนวิหารเดียวในอังกฤษที่มีหอระฆังที่แยกจากตัวอาสนวิหารแบบอิตาลีและสามารถมองเห็นจากทะเล
อาสนวิหารชิชิสเตอร์เริ่มสร้างเป็นครั้งแรกเมื่อปี ค.ศ. 1075 หลังจากที่สังฆมลฑลย้ายมาจากเซลซีย์ ได้รับการสถาปนาในสมัยบาทหลวงราล์ฟ เดอ ลูฟฟา ใน ค.ศ. 1108 แต่วัดถูกไฟไหม้ได้รับความเสียหายอย่างหนักจนต้องสร้างใหม่และมาเสร็จเมื่อปี ค.ศ. 1184 และได้รับการสถาปนาอีกครั้งเมื่อปี ค.ศ. 1199
ดูเพิ่ม

คริสต์ศาสนสถาน
สถาปัตยกรรมกอธิค
สถาปัตยกรรมโรมาเนสก์
อาสนวิหารในสหราชอาณาจักร
แผนผังอาสนวิหาร
สถาปัตยกรรมการก่อสร้างอาสนวิหารในยุโรปตะวันตก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อาสนวิหารชิชิสเตอร์
| ด ค กอาสนวิหารในอังกฤษ |
| --- | --- |
 อาสนวิหารเบอร์มิงแฮม  อาสนวิหารบริสตอล  อาสนวิหารแคนเทอร์เบอรี  อาสนวิหารเชล์มฟอร์ด  อาสนวิหารชิชิสเตอร์  อาสนวิหารโคเวนทรี  อาสนวิหารดาร์บี  อาสนวิหารอีลี  อาสนวิหารเอ็กซิเตอร์  อาสนวิหารยิบรอลตาร์  อาสนวิหารกลอสเตอร์  อาสนวิหารกิลด์ฟอร์ด  อาสนวิหารเฮริฟอร์ด  อาสนวิหารเลสเตอร์  อาสนวิหารลิคฟิลด์  อาสนวิหารลิงคอล์น  อาสนวิหารนักบุญเปาโล  อาสนวิหารนอริช  อาสนวิหารอ๊อกซฟอร์ด  อาสนวิหารปีเตอร์บะระ  อาสนวิหารพอร์ทสมัธ  อาสนวิหารรอเชสเตอร์  อาสนวิหารซอลส์บรี  อาสนวิหารซัทเธิค  อาสนวิหารนักบุญออลบัน  อาสนวิหารเซนต์เอ็ดมันส์บรี  อาสนวิหารแสตนลีย์  อาสนวิหารทรูโร  อาสนวิหารเว็ลส์  อาสนวิหารวินเชสเตอร์  อาสนวิหารวุร์สเตอร์  อาสนวิหารเวสต์มินสเตอร์  อาสนวิหารแบล็คเบิร์น  อาสนวิหารแบร็ดฟอร์ด  อาสนวิหารคาร์ไล  อาสนวิหารเชสเตอร์  อาสนวิหารเดอรัม  อาสนวิหารลิเวอร์พูล  อาสนวิหารแมนเชสเตอร์  อาสนวิหารนิวคาสเซิล  อาสนวิหารพีล  อาสนวิหารริพพอน  อาสนวิหารเชฟฟิลด์  อาสนวิหารเซาท์เวล  อาสนวิหารเวกฟีลด์  อาสนวิหารยอร์ก 
 คริสต์ศาสนสถาน  แผนผังอาสนวิหาร  สถาปัตยกรรมการก่อสร้างอาสนวิหารในยุโรปตะวันตก  สถาปัตยกรรมการก่อสร้างอาสนวิหารในอังกฤษในยุคกลาง
พิพิธภัณฑสถานแห่งชาติ ศิลป์ พีระศรี อนุสรณ์

| --- | --- |



ก่อตั้ง: 15 กันยายน พ.ศ. 2527 จัดตั้งพิพิธภัณฑ์   พ.ศ. 2530 จัดตั้งเป็นพิพิธภัณฑสถานแห่งชาติ
ที่ตั้ง: ถนนหน้าพระธาตุ แขวงพระบรมมหาราชวัง เขตพระนคร กรุงเทพมหานคร 10200
ภัณฑารักษ์:  กรมศิลปากร
เว็บไซต์: www.finearts.go.th/museumsilpabhirasri/
พิพิธภัณฑสถานแห่งชาติ ศิลป์ พีระศรี อนุสรณ์ เป็นหนึ่งในพิพิธภัณฑสถานแห่งชาติของประเทศไทย ตั้งอยู่ในเขตพระนคร กรุงเทพมหานคร สังกัดสำนักพิพิธภัณฑสถานแห่งชาติ กรมศิลปากร ในเครือพิพิธภัณฑสถานแห่งชาติ หอศิลป
ภายในจัดแสดงนิทรรศการ อาทิ ห้องทำงานและเครื่องมือเครื่องใช้ของศาสตราจารย์ศิลป์ พีระศรี ผลงานจิตรกรรม ประติมากรรม และภาพพิมพ์ของบรรดาลูกศิษย์ ซึ่งส่วนใหญ่เป็นผลงานศิลปกรรมในยุคเริ่มแรกของศิลปะร่วมสมัยในประเทศไทย
ภวัต พนังคศิริ

| ภวัต พนังคศิริ |
| --- | --- |
เกิด: ภวัต พนังคศิริ
อาชีพ: ผู้กำกับภาพยนตร์ ผู้กำกับละครโทรทัศน์
ชมรมวิจารณ์บันเทิง: นาคปรก สาขาบทภาพยนตร์ยอดเยี่ยม
ภวัต พนังคศิริ (ชื่อเล่น ใหม่) เป็นผู้กำกับภาพยนตร์ ผู้กำกับละครโทรทัศน์ชาวไทย เริ่มกำกับภาพยนตร์เรื่องแรกคือ Six หกตายท้าตาย ในปี พ.ศ. 2547 จากนั้นมีผลงานกำกับภาพยนตร์อื่น ๆ อย่าง อรหันต์ซัมเมอร์,  หลุดสี่หลุด, ตีสาม After Shock ตอนทางด่วน และ นาคปรก ภาพยนตร์ที่นำเสนอเนื้อหาว่าด้วยพุทธศาสนาและด้านมืดของคน ภวัตได้รับการเสนอชื่อเข้าชิงรางวัลในสาขาบทภาพยนตร์ยอดเยี่ยม จากการเขียนบทภาพยนตร์ นาคปรก จากรางวัลสุพรรณหงส์ และรางวัลชมรมวิจารณ์บันเทิง และได้รางวัลไปจากรางวัลภาพยนตร์ไทย ชมรมวิจารณ์บันเทิง ครั้งที่ 19
ด้านผลงานละคร กำกับภาพยนตร์หลายเรื่องให้กับบริษัท บรอดคาซท์ ไทย เทเลวิชั่น จำกัด อาทิ เพลิงสีรุ้ง, สวย เริ่ด เชิด โสด, เรือนหอรอเฮี้ยน, บ่วง, มัจจุราชสีน้ำผึ้ง, มาดามดัน, บางระจัน, กามเทพหรรษา, กามเทพออกศึก, คำรักจากก้อนหิน และ บุพเพสันนิวาส ภวัตเคยได้รับการเสนอชื่อเข้าชิงรางวัลนาฏราช ในสาขา ผู้กำกับละครยอดเยี่ยม จากละครเรื่อง บ่วง แต่พ่ายให้กับ ชนินทร ประเสริฐประศาสน์ จากละครเรื่อง แรงเงา และได้รับรางวัลผู้กำกับดีเด่น จากเรื่อง บุพเพสันนิวาส จากรางวัลโทรทัศน์ทองคำ ครั้งที่ 33
ผลงาน > กำกับภาพยนตร์

Six หกตายท้าตาย
อรหันต์ซัมเมอร์
นาคปรก
หลุดสี่หลุด ตอนคืนจิตหลุด
ตีสาม After Shock ตอนทางด่วน
เฮ้ย!ลูกเพ่ นี่ลูกพ่อ
ผลงาน > กำกับละครโทรทัศน์

เพลิงสีรุ้ง
สวย เริ่ด เชิด โสด
เรือนหอรอเฮี้ยน
บ่วง
มัจจุราชสีน้ำผึ้ง
มาดามดัน
บางระจัน
กามเทพหรรษา
กามเทพออกศึก
คำรักจากก้อนหิน
บุพเพสันนิวาส
เพลิงรักเพลิงแค้น
ลิขิตรักข้ามดวงดาว
ดวงใจในมนตรา
พระจันทร์แดง
ฟ้าเพียงดิน
บุหงาส่าหรี
กลิ่นมาลี
วงลายคราม

วงลายคราม (Lay Kram) เป็นวงดนตรีในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่งทรงตั้งขึ้นที่พระที่นั่งอัมพรสถานภายหลังเสด็จนิวัตประเทศไทย เล่นดนตรีในแนวแจ๊ส Dixieland  ซึ่งมีความสนุกสนานเบิกบาน เปิดโอกาสให้ผู้เล่นแสดงความสามารถเฉพาะตัว
"วงลายคราม" ประกอบด้วยนักดนตรีสมัครเล่นทั้งหมด ซึ่งล้วนเป็นพระราชวงศ์ผู้ใหญ่ที่พระองค์ทรงคุ้นเคยมาแต่ทรงพระเยาว์ เช่น
หม่อมเจ้าวิมวาทิตย์ รพีพัฒน์
หม่อมเจ้าแววจักร จักรพันธุ์
หม่อมหลวงเดช สนิทวงศ์
หม่อมเจ้ากมลีสาน ชุมพล
หม่อมหลวงอุดม สนิทวงศ์
หม่อมราชวงศ์พงศ์อมร กฤดากร
หม่อมราชวงศ์เสนีย์ ปราโมช
หม่อมเจ้าชุมปกบุตร ชุมพล
หม่อมหลวงประพันธ์ สนิทวงศ์
นายดำเกิง สนิทวงศ์ ณ อยุธยา
นายสุรเทิน บุนนาค
นายแมนรัตน์ ศรีกรานนท์
นักร้องของวงลายครามได้แก่ หม่อมเจ้ามุรธาภิเศก โสณกุล หม่อมเจ้าขจรจบกิตติคุณ กิติยากร เป็นต้น
เนื่องจากวงลายคราม เป็นวงดนตรีของนักดนตรี นักร้องสมัครเล่น หลายครั้งที่นักดนตรีมักจะเล่นผิด ๆ ถูก ๆ แต่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ก็มีพระมหากรุณาธิคุณ ทรงแนะนำ พระราชทานกำลังใจ ให้ทุกคนมีความสนุกครึกครื้นอยู่กับการเล่นดนตรีอยู่เสมอ วงลายครามจะมาร่วมเล่นดนตรี ณ พระที่นั่งอัมพรสถาน ทุกเย็นวันศุกร์
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระราชนิพนธ์เพลง Lay Kram Goes Dixie พระราชทานให้เป็นเพลงประจำวง
ดูเพิ่ม

วง อ.ส. วันศุกร์
แหล่งข้อมูลอื่น

http://www.musiclearnonline.com/ เก็บถาวร 2006-09-22 ที่ เวย์แบ็กแมชชีน ปรับปรุงข้อมูลล่าสุด  กันยายน 2549 โดย น.ส.ปฤณ สุภัควณิช
วงจรการเผยแพร่ซอฟต์แวร์

วงจรการเผยแพร่ซอฟต์แวร์ (อังกฤษ: software release life cycle) เป็นการรวมขั้นตอนการพัฒนาและการเผยแพร่ชิ้นส่วนซอฟต์แวร์คอมพิวเตอร์ ซึ่งเริ่มจากการพัฒนาครั้งแรกไปจนถึงการเผยแพร่ครั้งล่าสุด อีกทั้งยังประกอบไปด้วยการอัปเดตเวอร์ชันที่เผยแพร่ออกมาแล้วอยู่เรื่อย ๆ เพื่อช่วยปรับปรุงซอฟต์แวร์และแก้ไขบั๊กที่ยังปรากฏอยู่ในซอฟต์แวร์ตัวปัจจุบัน
เผยแพร่

เมื่อเผยแพร่สู่สาธารณชน ซอฟต์แวร์นั้นจะอยู่ในขั้นที่เรียกว่า "สเตเบิลรีลีส" (stable release)
ดูเพิ่ม

การพัฒนาซอฟต์แวร์
นยายะ

ลัทธินยายะ (อังกฤษ: Nyaya; สันสกฤต: ny-āyá) เป็นปรัชญาในศาสนาฮินดู คำว่านยายะมาจากภาษาสันสกฤตหมายถึงนำไปสู่ความจริงแท้ ลัทธินี้เริ่มขึ้นหลังพุทธกาลโดยมีฤๅษีโคตมะเป็นผู้แต่งนยายสูตร ต่อมาได้มีผู้แต่งคัมภีร์อธิบายความเพิ่มเติมต่อมาคือวาตสยายนะ แต่งนยายภาษยะ อุททโยตกระ แต่งวารติกะ และ วาจัสปติแต่งตาตปรยฎีกา ทำให้ได้คัมภีร์ในลัทธินยายะที่สมบูรณ์
ลัทธินี้มีความเห็นว่าชีวิตในโลกเต็มไปด้วยความทุกข์ และโมกษะเป็นสภาวะที่ดับทุกข์สิ้นเชิง ความทุกข์ของสัตว์โลกเกิดจากสังโยชน์หรือพันธนะเป็นเครื่องผูกมัดสรรพสัตว์ให้ติดอยู่ในสังสารวัฏ เหตุที่ทำให้เกิดโลกคือปรมาณูของธาตุทั้งสี่คือดินน้ำลมไฟ ปรมาณูของธาตุทั้งสี่นี้เกิดขึ้นเองไม่มีใครสร้างและทำลายได้ พระเจ้าทรงสร้างโลก โดยนำปรมาณูของธาตุทั้งสี่มารวมกันในสัดส่วนที่เหมาะสม และการทำลายโลกของพระเจ้าคือการที่ทรงแยกปรมาณูเหล่านี้ออกจากกัน ชีวาตมันหรือวิญญาณเป็นสภาวะที่เกิดขึ้นเองและดำรงอยู่ชั่วนิรันดร์ มนัสหรือจิตรเป็นสื่อในการรับรู้อารมณ์ของชีวาตมัน จนกระทั่งชีวาตมันบรรลุโมกษะจึงแยกออกจากมนัสได้โดยเด็ดขาด การเกิดคือการที่ชีวาตมันมาอาศัยในร่างกายและการตายคือการที่ชีวาตมันแยกออกจากร่างกาย
เหรียญราชรุจิ

| เหรียญราชรุจิ |
| --- | --- |

มอบโดย พระมหากษัตริย์ไทย
อักษรย่อ: ร.จ.ท.(ทอง), ร.จ.ง.(เงิน)
ประเภท: เหรียญราชอิสริยาภรณ์อันเป็นบำเน็จในพระองค์พระมหากษัตริย์
วันสถาปนา: พ.ศ. 2440
ประเทศ:  ราชอาณาจักรไทย
จำนวนสำรับ: ไม่จำกัดจำนวน
มอบเพื่อ: พระราชทานตามพระราชอัธยาศัย
สถานะ: ยังพระราชทานอยู่
ผู้สถาปนา: พระบาทสมเด็จพระจุลจอมเกล้าเจ้าอยู่หัว
ประธาน: พระบาทสมเด็จพระวชิรเกล้าเจ้าอยู่หัว
สถิติการมอบ
รายแรก: แย้ม  16 มีนาคม พ.ศ. 2441
รายล่าสุด: ปฐวิกานต์ ลิขิต  28 มิถุนายน พ.ศ. 2567
ลำดับเกียรติ
สูงกว่า: เหรียญรัตนาภรณ์
รองมา: ไม่มี (เหรียญบำเหน็จในพระองค์พระมหากษัตริย์ลำดับต่ำสุด)
เหรียญราชรุจิ เป็นเหรียญสำหรับพระราชทานเป็นบำเหน็จในพระองค์พระมหากษัตริย์ ซึ่งพระบาทสมเด็จพระจุลจอมเกล้าเจ้าอยู่หัว ทรงสถาปนาขึ้นสำหรับพระราชทานแก่ข้าราชการในราชสำนัก นายทหารรักษาพระองค์ และผู้มีบำเหน็จความชอบในราชสำนัก รวมถึงข้าราชการในราชสำนักแห่งพระมหากษัตริย์ต่างประเทศ เป็นต้น
ต่อมาในรัชสมัยของพระบาทสมเด็จพระมงกุฎเกล้าเจ้าอยู่หัว ได้ทรงสถาปนาเหรียญราชรุจิ ประจำรัชกาลของพระองค์ ขึ้นเมื่อ พ.ศ. 2454, พระบาทสมเด็จพระปกเกล้าเจ้าอยู่หัว ได้ทรงสถาปนาในปี พ.ศ. 2470, พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงสถาปนาสำหรับรัชกาลของพระองค์ในปี พ.ศ. 2502 พระบาทสมเด็จพระวชิรเกล้าเจ้าอยู่หัว ทรงสถาปนาในปี พ.ศ. 2562 ส่วนพระบาทสมเด็จพระปรเมนทรมหาอานันทมหิดล พระอัฐมรามาธิบดินทร (รัชกาลที่ 8) ไม่ได้พระราชทานไว้
ลักษณะ > ลักษณะของเหรียญ

เหรียญราชรุจิ มี 2 ชนิด คือ เงินกาไหล่ทอง และเงิน ใช้ประดับที่อกเสื้อเบื้องซ้าย มีลักษณะเป็นเหรียญกลม ลักษณะโดยรวมของเหรียญราชรุจิแต่ละรัชกาลนั้นคล้ายคลึงกัน กล่าวคือ ด้านหน้าของเหรียญราชรุจิเป็นพระบรมฉายาลักษณ์ของพระมหากษัตริย์ผู้ทรงสร้างเหรียญแต่ละรัชกาล ที่ขอบเหรียญจารึกพระปรมาภิไธยเป็นภาษาบาลี อักษรไทย ดังนี้
รัชกาลที่ 5 จารึกว่า "จุฬาลังกรโณ ปรมราชาธิราชา"
รัชกาลที่ 6 จารึกว่า "วชิราวุโธ ปรมราชาธิราชา"
รัชกาลที่ 7 จารึกว่า "ปชาธิปโก ปรมราชาธิราชา"
รัชกาลที่ 9 จารึกว่า "ภูมิพโล ปรมราชาธิราชา"
ด้านหลังทำเป็นรูปจักร ทิศทางของปลายคมจักรเวียนตามเข็มนาฬิกา รายละเอียดของลวดลายวงจักรแตกต่างกันไปในแต่ละรัชกาล ภายในวงจักรมีข้อความภาษาบาลี อักษรไทย จารึกว่า "ราชรุจิยา ทิน์นมิทํ" (ราชรุจิยา ทินฺนมิทํ) หมายความว่า เหรียญนี้ทรงพอพระราชหฤทัยพระราชทาน ยกเว้นเหรียญราชรุจิ รัชกาลที่ 7 ข้อความดังกล่าวไม่ได้จารึกไว้ที่กลางวงจักร แต่จารึกไว้ที่แผ่นป้ายติดห่วงเหรียญสำหรับห้อยแพรแถบ
สำหรับเหรียญราชรุจิ รัชกาลที่ 10 ซึ่งเป็นเหรียญราชรุจิที่มีการพระราชทานในปัจจุบัน มีลักษณะเป็นเหรียญกลมแบน ขนาดเส้นผ่าศูนย์กลาง 32 มิลลิเมตร ด้านหน้ามีพระบรมรูปพระบาทสมเด็จพระวชิรเกล้าเจ้าอยู่หัวครึ่งพระองค์ ทรงหันพระพักตร์ทางเบื้องขวา มีอักษรจารึกริมขอบว่า "วชิราลงกรโณ ปรมราชาธิราชา" ด้านหลังมีรูปจักร กลางวงจักรจารึกอักษรว่า "ราชรุจิยา ทิน์นมิทํ" มีห่วงห้อยกับแพรแถบกว้าง 32 มิลลิเมตร สีเหลืองริมสีขาว สำหรับบุรุษประดับที่อกเสื้อด้านซ้าย สำหรับสตรีใช้ห้อยกับแพรแถบผูกเป็นรูปแมลงปอ ประดับเสื้อที่หน้าบ่าซ้าย
ประติมากรรมต้นแบบของเหรียญราชรุจิ รัชกาลที่ 10 ด้านหน้า
ประติมากรรมต้นแบบของเหรียญราชรุจิ รัชกาลที่ 10 ด้านหลัง
ลักษณะ > ลักษณะแพรแถบย่อ

สำหรับสีแพรแถบของเหรียญราชรุจิ จะกำหนดแตกต่างกันไปในแต่ละรัชกาล ดังนี้
| แพรแถบย่อ | ชื่อ | ลักษณะแพรแถบย่อ |
| --- | --- | --- |
|  | เหรียญราชรุจิ รัชกาลที่ 5 | พื้นสีแดง |
|  | เหรียญราชรุจิ รัชกาลที่ 6 |  พื้นสีขาบเข้ม  แพรแถบกว้าง 31 มิลลิเมตร |
|  | เหรียญราชรุจิ รัชกาลที่ 7 |  พื้นสีเขียว  แพรแถบกว้าง 33 มิลลิเมตร |
|  | เหรียญราชรุจิ รัชกาลที่ 9 |  พื้นสีเหลือง ริมสีขาว  แพรแถบกว้าง 34 มิลลิเมตร |
|  | เหรียญราชรุจิ รัชกาลที่ 10 |  พื้นสีเหลือง ริมสีขาว  แพรแถบกว้าง 32 มิลลิเมตร |
อักษรย่อ

ผู้ที่ได้รับพระราชทานเหรียญราชรุจิ หากเป็นเหรียญราชรุจิทอง ใช้อักษรย่อว่า "ร.จ.ท." หากเป็นเหรียญราชรุจิเงิน ใช้ว่า "ร.จ.ง." แล้วต่อท้ายด้วยหมายเลขรัชกาลของพระมหากษัตริย์ผู้พระราชทานเหรียญ เช่น "ร.จ.ท.10" เป็นต้น
การพระราชทาน

เหรียญราชรุจินี้พระราชทานเป็นเครื่องหมายแห่งพระมหากรุณาธิคุณตามพระราชอัธยาศัย และพระราชทานเป็นสิทธิ แม้ผู้ได้รับพระราชทานล่วงลับไปแล้วก็ให้ตกทอดแก่ทายาทเพื่อรักษาไว้เป็นที่ระลึกในวงศ์ตระกูลสืบไป แต่ไม่มีสิทธิที่จะประดับเหรียญนี้ ถ้าผู้ได้รับพระราชทานก็ดี ทายาทก็ดี กระทำความผิดร้ายแรงหรือประพฤติตนไม่สมเกียรติ อาจทรงเรียกคืนได้
(จากซ้าย) เหรียญราชรุจิ รัชกาลที่ 5 รัชกาลที่ 6 รัชกาลที่ 7 และรัชกาลที่ 9
มีมางสา

ลัทธิมีมางสา (อังกฤษ: Mīmāṃsā; สันสกฤต: मीमांसा) เป็นปรัชญาในศาสนาฮินดู คำว่ามีมางสาหมายถึงการสอบสวนซึ่งปรัชญานี้มาจากการสอบสวนเกี่ยวกับพระเวทโดยเน้นส่วนที่เป็นมันตระและพราหมณะของพระเวท ลัทธินี้เริ่มต้นโดยไชมิณิ ซึ่งเป็นผู้แต่งคัมภีร์มีมางสาสูตร ต่อมา ประภากระและกุมาริละ ภัฏฏะ ได้นำมาพัฒนาต่อจนแตกเป็นสองสำนัก
ปรัชญามีมางสาเป็นพหุสัจจนิยม ถือว่าความจริงแท้มีทากมาย คัมภีร์พระเวทเกิดขึ้นเองตามธรรมชาติ จึงเป็นสิ่งที่ศักดิ์สิทธิ์ที่สุด สิ่งที่พระเวทบอกว่าควรถือเป็นธรรม สิ่งที่พระเวทบอกว่าไม่ควร ถือเป็นอธรรม ธรรมจะนำมาซึ่งความสุข มี 4 ระดับคือ เกิดจากทรัพย์สิน เกิดจากการบำรุงกามคุณทั้งห้า ความสงบใจ และการหลุดพ้นไปจากอำนาจของกิเลส ปรัชญานี้ถือว่าชีวาตมันหรืออัตตาเป็นอมตะ และมีจำนวนมากเป็นอนันตะ หรือนับไม่ถ้วน ร่างกายเป็นพาหนะของชีวาตมัน โลกและสิ่งต่าง ๆ ในโลกเกิดจากปัจจัยตามธรรมชาติไม่ใช่การสร้างของพระเจ้า โลกจะดำรงอยู่ตลอดไป โดยไม่มีพระเจ้ามาทำลายได้
จารวาก

จารวาก (Cārvāka; สันสกฤต: चार्वाक) หรือโลกายัต เป็นปรัชญาที่มีมาก่อนพุทธกาล ไม่ปรากฏผู้ตั้งคัมภีร์หรือสาวก ที่ทราบว่ามีลัทธินี้อยู่ เพราะมีกล่าวถึงในคัมภีร์ของศาสนาฮินดู ศาสนาพุทธ และศาสนาเชน แนวความคิดของลัทธินี้ถือว่าสิ่งที่เป็นจริงจะต้องรับรู้ได้ด้วยประสาทสัมผัส สิ่งที่อยู่นอกเหนือประสาทสัมผัสเช่น โมกษะ นิพพาน บุญบาป ไม่มีอยู่จริง ไม่เชื่อถือคัมภีร์พระเวท เพราะถือว่าเป็นคัมภีร์ที่พวกพราหมณ์แต่งขึ้นเพื่อมอมเมาประชาชน สรรพสิ่งเกิดจากการรวมตัวของธาตุสี่คือดิน น้ำ ลม ไฟ การตายคือการที่ธาตุทั้งสี่แยกตัวออกจากกัน จิตวิญญาณ อาตมัน โลกหน้าไม่มีจริง ปฏิเสธการมีอยู่ของพระเจ้า
จุดหมายของลัทธิจารวากคือความสุขของเนื้อหนังหรือทางประสาทสัมผัส ซึ่งถือว่าเป็นความสุขที่ดีที่สุด การทำดีคือการกระทำที่นำความสุขมาให้
โทริโกะ

| --- | --- |
โทริโกะ
หน้าปกของมังงะ โทริโกะ เล่ม 1 ในฉบับภาษาไทย
トリコ
ชื่อภาษาอังกฤษ: Toriko
แนว: ตลก, ต่อสู้
มังงะ
เขียนโดย: มิตสึโทชิ ชิมาบุคุโระ
สำนักพิมพ์:  สำนักพิมพ์ชูเอฉะ    Viz Media    สำนักพิมพ์สยามอินเตอร์คอมิกส์
อนิเมะ
สตูดิโอ: โตเอแอนิเมชัน
โทริโกะ (ญี่ปุ่น: トリコ; โรมาจิ: ในชื่ออังกฤษ Toriko) เป็นการ์ตูนญี่ปุ่น เขียนโดย มิตสึโทชิ ชิมาบุคุโระ เริ่มลงตีพิมพ์ในนิตยสารโชเน็นจัมป์ ของสำนักพิมพ์ชูเอฉะ ตั้งแต่วันที่ 19 พฤษภาคม พ.ศ. 2551 และลงตีพิมพ์อย่างต่อเนื่องจนถึงปัจจุบัน ได้รับการจัดพิมพ์เป็นหนังสือการ์ตูนมาแล้ว
"โทริโกะ" เป็นเรื่องราวการผจญภัยของนักล่าอาหาร ในการค้นหาเหล่าอาหารที่หายากและมีความหลากหลาย เพื่อหาเก็บเมนูอาหารให้ครบทุกแบบ โดยการผจญภัยไปพร้อมกับเซฟโคมัตซึที่ต้องการปรับปรุงทักษะของเขา
ในประเทศไทย โทริโกะได้รับลิขสิทธิ์หนังสือการ์ตูนโดยสำนักพิมพ์สยามอินเตอร์คอมิกส์ ตีพิมพ์รายสัปดาห์ในนิตยสารการ์ตูนซีคิดส์ และตีพิมพ์เป็นหนังสือการ์ตูนรวมเล่มอย่างต่อเนื่อง เป็นอนิเมะที่สุดยอดที่สุดในโลก
เนื้อเรื่อง > เปิดเรื่อง

โลกสีฟ้า มีอาหารมากมาย ทั้งบนฟ้าและในน้ำ วัตถุดิบประหลาดและความมหัศจรรย์ของอาหารจนเป็นจุดเริ่มต้นของสงครามเมือ 600 ปีก่อน แต่แล้วสงครามอันยาวนานได้จบลงด้วยชุดอาหารมายาของนักล่าอาหารอาคาเชีย ของหวานมายา ที่ทำให้สงครามจบลง และเข้าสู่ยุครุ่งเรื่องของอาหาร และการค้นพบ แมงกระพรุนมายา ที่สามารถสร้างเซลล์ใหม่ได้ ไม่มีวันตายและสัตว์ที่กินมันเข้าไปสามารถวิวัฒนการได้ จนไปสู่การปลูกถ่ายเซลล์ของอาคาเซีย
เนื้อเรื่อง > นักล่าอาหาร

ยุคปัจจุบันนักล่าอาหาร 4 จตุรเทพผู้มีพลัง จากเซลล์กรุเมท ได้ต่อกรกับ สมาคมนักล่าอาหาร ที่กำลังทยานไปสู้โลกใหม่ ได้แย่งชิงตัวเซฟและวัตถุดิบในการทำอาหารให้ตนเองแข็งแกร่งขึ้น จนทำให้ ราชาจอมตะกละ ส่งนักล่าเข้ามาในเขตเมือง ทำให้เข้าสู้ยุคตกต่ำ อาหารขาดแคลน โดยสมาคมปกป้องอาหาร IGO
เนื้อเรื่อง > โลกกรูเมต์

โทริโกะกับโคมัตสึใช้ชีวิตร่วมกันในโลกกรูเมต์ร่วม 1 ปีครึ่ง เพื่อรวบรวมวัตถุดิบ แล้วกลับโลกมนุษย์ที่เหลือวัตถุดิบที่เหลือน้อยนิด พวกโทริโกะต้องเข้าไปเก็บสมบัติ ของประทาน IGO ฟื้นฟูโลกมนุษย์สำเร็จ โทริโกะกับโคมัตึรวมกับจตุเทพนักล่าอาหารทุกคนไปผจญภัยในโลกกรูเมต์เพื่อรวบีวม ฟูลคอร์สของอาคาเชียเพื่อฟื้นฟูโลกมนุษย์กับกรูเมต์อย่างแท้จริง ต่อสู้กับกับสมาคมอาหารโลกใหม่ NEO กับรู้ถึงตัวการแท้จริงคือเหล่าบลูไนโตรที่หมายผนึกนีโอ(ปีศาจเซลล์กรูเมต์ในตัวอาคาเชีย)
ตัวละคร

ดูเพิ่ม: รายชื่อตัวละครในเรื่องโทริโกะ
ภาพยนตร์การ์ตูนโทรทัศน์

ผลิตโดยโตเออะนิเมเชัน ออกอากาศตอนแรกเมื่อวันที่ 3 เมษายน 2554 ถึงวันที่ 3 มีนาคม 2557 ทุกวันอาทิตย์เวลา 9:00 น.ทางช่อง ฟูจิทีวี มีจำนวนตอนทั้งหมด 144 ตอน
ในประเทศไทย ออกอากาศครั้งแรก เมื่อวันที่ 23 มิถุนายน 2556 และ ออกอากาศทุกวัน เสาร์ - อาทิตย์ เวลา 09.30 - 10.00 ในรายการ โมเดิร์นไนน์การ์ตูน ทาง สถานีโทรทัศน์โมเดิร์นไนน์ ถูกฉายแบ่งเป็น 3 ช่วงด้วยกัน
==รายชื่อตอนในโทริโกะ (อนิเมะ)
ภาพยนตร์การ์ตูนโทรทัศน์ > แหล่งข้อมูลอื่น

เว็บไซต์ทางการของอนิเมะ โทริโกะ (ญี่ปุ่น)
โทริโกะ (มังงะ) ที่เครือข่ายข่าวอนิเมะ (อังกฤษ)
ดูการ์ตูนเรื่อง โทริโกะ ทุกตอน เก็บถาวร 2019-01-15 ที่ เวย์แบ็กแมชชีน(ดูโทริโกะ)
| ด ค กการ์ตูนซีรีส์ในปัจจุบันที่ตีพิมพ์ใน สยามอินเตอร์คอมิกส์ |
| --- | --- |
การ์ตูนญี่ปุ่น: วันพีซ • กินทามะ • โทริโกะ • รักลวงป่วนใจ • ยอดนักปรุงโซมะ • ไฮคิว!! คู่ตบฟ้าประทาน • สปาย × แฟมิลี • ดันดาดัน
การ์ตูนไทย: แว่วกริ่งกังสดาล • เจ้าหนูข้าวจี่ • สาวนักวาดxนายพ่อครัว
ทรีที

| ทรีที |
| --- | --- |
3T ปี 1996
ข้อมูลพื้นฐาน
ที่เกิด: สหรัฐอเมริกา
แนวเพลง: ป็อป/อาร์แอนด์บี
ช่วงปี: 1993-ปัจจุบัน

สมาชิก: Toriano Adaryll Jackson Taryll Adren Jackson Tito Joe Jackson

เว็บไซต์: Official website
ทรีที (อังกฤษ: 3T) เป็นกลุ่มศิลปินอเมริกันแนวอาร์แอนด์บี สมาชิกประกอบด้วยลูกชาย 3 คนของติโต แจ็กสัน (จากเดอะแจ็กสันไฟฟ์) และเดโลเรส "ดีดี" แจ็กสัน คือ พี่ชายคนโต โตเรียโน อดารีล แจ็กสัน (หรือในชื่อ ทาจ), ทารีล อเดรน แจ็กสัน และติโต โจ แจ็กสัน (หรือ ทีเจ)
ผลงาน > อัลบั้ม

1995: Brotherhood
2004: Identity
แหล่งข้อมูลอื่น

3T Official website เก็บถาวร 2009-04-13 ที่ เวย์แบ็กแมชชีน
Official website of Taryll Jackson
Official website of Taj Jackson เก็บถาวร 2019-07-17 ที่ เวย์แบ็กแมชชีน
พระยาพายัพพิริยกิจ (เป้า จารุเสถียร)

| อำมาตย์เอก พระยาพายัพพิริยกิจ ว> ป.ร.4 |
| --- | --- |
เกิด: 8 พฤษภาคม พ.ศ. 2424
ถึงแก่กรรม: 10 กุมภาพันธ์ พ.ศ. 2470 (45 ปี)
สาเหตุเสียชีวิต: ถูกลอบยิง
ตำแหน่ง: ผู้ว่าราชการเมืองสระบุรี
บุตร: พลเอก จำเป็น จารุเสถียร   จอมพล ประภาส จารุเสถียร
อำมาตย์เอก พระยาพายัพพิริยกิจ (8 พฤษภาคม 2424–10 กุมภาพันธ์ 2470) ขุนนางชาวไทย ต้นตระกูลจารุเสถียรโดย ได้ขอพระราชทานจาก พระบาทสมเด็จพระมงกุฎเกล้าเจ้าอยู่หัว ขณะมียศและบรรดาศักดิ์เป็น อำมาตย์โท พระบุรีสราธิการ ผู้ว่าราชการเมืองสระบุรี และได้รับพระราชทานมาเมื่อวันที่ 16 มกราคม พ.ศ. 2456 เป็นลำดับที่ 889 อดีตผู้ตรวจการ มณฑลนครราชสีมา อดีตผู้ว่าราชการ เมืองสระบุรี, จังหวัดพระประแดง อดีตปลัด มณฑลกรุงเก่า, มณฑลภูเก็ต, มณฑลพายัพ และเป็นบิดาของ พล.อ. จำเป็น จารุเสถียร อดีตนายก สมาคมกีฬาฟุตบอลแห่งประเทศไทย ในพระบรมราชูปถัมภ์ และ จอมพล ประภาส จารุเสถียร อดีตรองนายกรัฐมนตรี
ประวัติ

อำมาตย์เอก พระยาพายัพพิริยกิจ มีนามเดิมว่า เป้า จารุเสถียร เกิดเมื่อวันที่ 8 พฤษภาคม พ.ศ. 2424 เป็นบุตรชายของ ขุนศรีพลภักดิ์ จบการศึกษาจาก โรงเรียนมหาดเล็กหลวง และได้เดินทางไปฝึกราชการที่ มณฑลกรุงเก่า ก่อนจะเดินทางกลับมายังกรุงเทพมหานครและได้เข้าเฝ้าทูลละอองธุลีพระบาท พระบาทสมเด็จพระจุลจอมเกล้าเจ้าอยู่หัว เมื่อวันที่ 31 มีนาคม พ.ศ. 2445
ด้านชีวิตครอบครัวมีภรรยาทั้งสิ้น 2 ท่านคือ คุณหญิงแช่ม จารุเสถียร และ เจ้าบัวตอง โดยมีบุตรธิดาที่เกิดจาก คุณหญิงแช่ม 4 คนและที่เกิดจาก เจ้าบัวตอง 6 คน
พระยาพายัพพิริยกิจถึงแก่กรรมเนื่องจากถูกคนร้ายลอบยิงเมื่อวันที่ 10 กุมภาพันธ์ พ.ศ. 2470 และได้จัดพิธีพระราชทานเพลิงศพที่ วัดจักรวรรดิราชาวาสวรมหาวิหาร เมื่อวันที่ 9 กันยายน ปี พ.ศ. 2473 โดยได้พระราชทานเงิน 1000 สตางค์ ผ้าขาว 4 พับ
รับราชการ

4 พฤษภาคม พ.ศ. 2446 - รับพระราชทานสัญญาบัตรตำแหน่งหน้าที่ราชการ
8 พฤษภาคม พ.ศ. 2446 ผู้ตรวจการมณฑลนครราชสีมา
นายอำเภอเมืองบุรีรัมย์
7 มกราคม พ.ศ. 2447 - กรมการในกองข้าหลวงเทศาภิบาลมณฑลนครราชสีมา ถือศักดินา 600
ข้าหลวงมหาดไทยมณฑลอุดร
2 มิถุนายน พ.ศ. 2456 ผู้รั้งผู้ว่าราชการเมืองสระบุรี
21 สิงหาคม พ.ศ. 2456 - ผู้ว่าราชการเมืองสระบุรี
8 ตุลาคม พ.ศ. 2457 ปลัดมณฑลอยุธยา
18 ธันวาคม พ.ศ. 2457 - ปลัดมณฑลภูเก็ต
25 ตุลาคม พ.ศ. 2459 - ปลัดมณฑลพายัพ
25 มีนาคม พ.ศ. 2468 - รั้งตำแหน่งนครบาล จังหวัดพระประแดง
5 พฤศจิกายน พ.ศ. 2469 - ผู้ว่าราชการ จังหวัดพระประแดง
บรรดาศักดิ์

7 มกราคม พ.ศ. 2447 - ขุนวรภักดิ์พิบูลย์
22 เมษายน พ.ศ. 2451 - หลวงอนุรักษ์ภักดี
21 สิงหาคม พ.ศ. 2456 - พระบุรีสราธิการ
29 สิงหาคม 2457 – ส่งสัญญาบัตรบรรดาศักดิ์ไปพระราชทาน
24 ธันวาคม พ.ศ. 2463 - พระยาพายัพพิริยกิจ
ยศ

20 สิงหาคม พ.ศ. 2454 - อำมาตย์ตรี
16 มิถุนายน พ.ศ. 2455 นายหมู่ตรี
21 สิงหาคม พ.ศ. 2456 - อำมาตย์โท
4 กรกฎาคม พ.ศ. 2458 - นายหมวดโท
20 ธันวาคม พ.ศ. 2461 - อำมาตย์เอก
23 ธันวาคม พ.ศ. 2461 นายหมวดเอก
20 มกราคม 2462 – นายกองตรีเสือป่า
30 พฤศจิกายน พ.ศ. 2465 นายกองโทเสือป่า
19 พฤศจิกายน 2468 – นายกองเอก
เครื่องราชอิสริยาภรณ์

พ.ศ. 2465 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2463 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2469 –  เหรียญจักรพรรดิมาลา (ร.จ.พ.)
พ.ศ. 2458 –  เหรียญรัตนาภรณ์ รัชกาลที่ 6 ชั้นที่ 4 (ว.ป.ร.4)
พ.ศ. 2446 –  เหรียญทวีธาภิเศก (ท.ศ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)